[{"text_idx": "#000000", "text": "Weber TT on tsemendibaasil tasandussegu kiviseinte esmaseks tasandamiseks, vanade krohvipindade tasandamiseks ja renoveerimiseks, ko\u0308etavate pindade (tulemu\u0308u\u0308rid, suitsulo\u0303o\u0303rid) krohvimiseks. Soodne ja kergesti ka\u0308sitsetav \u201dtee-ise\u201d lahendus. U\u0308he kihina saab peale kanda 2...10 mm."}, {"text_idx": "#000001", "text": "Aluspind: betoon-, kergbetoon-, silikaat- ja tellissein. Vo\u0303ib kasutada kuivades, niisketes ja ma\u0308rgades ruumides. Aluspind peab olema puhas, ko\u0303va ja tolmuvaba. Aluspind puhastatakse naket no\u0303rgendavatest ainetest nagu va\u0308rv, rasv, tolm; samuti tuleb eemaldada mitteniiskuskindlad pahtlid. NB! Ei sobi lubikrohvile. Aknad ja muud pinnad, mida ei tasandata, tuleb hoolikalt kinni katta."}, {"text_idx": "#000002", "text": "Segamisel kasutatakse ainult puhast toatemperatuuril olevat vett. Veekulu 6-7 l / 25 kg. Segatakse trelli ku\u0308lge kinnitatud vispliga kaks korda \u2013 esimene segamine viiakse la\u0308bi va\u0308hema veega ja lastakse segul seista u. 15 minutit. Teine kord segatakse kergelt ja lisatakse u\u0308leja\u0308a\u0308nud vesi. Tasandussegu kasutusaeg on kuni 4 tundi vee lisamisest. Valmissegu temperatuur peab u\u0308letama +10\u00b0C."}, {"text_idx": "#000003", "text": "Laustasandamiseks kasutatakse laia (60-80 cm) terassilurit. Segu pannakse terasliibile ja kantakse seinale 3-5 mm paksuse kihina vertikaalselt alt u\u0308lespoole. U\u0308leliigne segu eemaldatakse terassilurilt segamisno\u0303usse ja kasutatakse hiljem uuesti. Mehhaanilise tasandamise puhul pritsitakse segu seinale u\u0308htlase kihina, lo\u0303plik tasandamine toimub ka\u0308sitsi terassiluriga pinda tasandades. Enne ja\u0308rgmise kihi pealekandmist peab eelmine kiht olema ta\u0308ielikult kuivanud (1-2 o\u0308o\u0308pa\u0308eva). Kuivades tingimustes tuleb pinda hiljem niisutada."}, {"text_idx": "#000004", "text": "Osaliselt kivistunud tasanduskihti vo\u0303ib ho\u0303o\u0303ruda niiske ka\u0308snaga. Kivistunud pinda vo\u0303ib va\u0308rvida alku\u0308u\u0308dva\u0308rvidega. Va\u0308rvida leeliskindla va\u0308rviga vo\u0303i plaatida vo\u0303ib kohe peale Weber TT kuivamist ja kivistumist."}, {"text_idx": "#000005", "text": "1 mm kihi puhul on tasandussegu kulu 1,4 kg/m2. To\u0308o\u0308vahendid pestakse veega puhtaks kohe peale kasutamist. Va\u0308ltida tuleb segu ja\u0308a\u0308kide sattumist kanalisatsiooni."}, {"text_idx": "#000006", "text": "Krohvimisel peab aluspinna, segu ja u\u0308mbritseva keskkonna temperatuur olema u\u0308le + 10\u00b0C. Segu naket aluspinnaga vo\u0303ib parandada lisades seguveele Weber dispersiooni vahekorras 1:10. Weber TT ei sobi va\u0308rvitud pindade, vees lahustuvate segukihtide, po\u0303randate ega no\u0303rkadele lupja sisaldavate pindade tasandamiseks."}, {"text_idx": "#000007", "text": "Po\u0303hjustab a\u0308rritust. Sisaldab tsementi u\u0308le 5% kogumahust. Va\u0308ltida tolmu sissehingamist ja silma sattumist. A\u0308rritab silmi, hingamisteid ja nahka. Segu sattumisel silma loputada koheselt veega ning vajadusel po\u0308o\u0308rduda arsti poole. Vajadusel kasutada kaitseprille, respiraatorit, kindaid vo\u0303i kaitsekreemi."}]